ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ อาศัยอำนาจตามความในข้อ ๗ แห่งกฎกระทรวงฉบับที่ ๑๓ (พ.ศ.๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕และ ข้อ ๓ และ ข้อ ๔ แห่งประกาศกระทรวงการคลัง เรื่องคำสั่งรัฐมนตรีให้ไว้แก่ตัวแทนโอนเงินระหว่างประเทศ ลงวันที่ ๔ สิงหาคม พ.ศ. ๒๕๔๗เจ้าพนักงานออกประกาศไว้ ดังต่อไปนี้ข้อ ๑เจ้าพนักงานอนุญาตให้บุคคลทั่วไปโอนเงินตราต่างประเทศกับตัวแทนโอนเงินระหว่างประเทศได้ข้อ๒ ตัวแทนโอนเงินระหว่างประเทศต้องมีคุณสมบัติอย่างใดอย่างหนึ่งดังต่อไปนี้(๑)เป็นนิติบุคคลที่ประกอบธุรกิจดังต่อไปนี้(ก)ห้างสรรพสินค้าขนาดใหญ่ที่นักท่องเที่ยวชาวต่างประเทศนิยมไปใช้บริการ(ข)ธุรกิจโรงแรมที่ชาวต่างประเทศนิยมเข้าพัก(ค)ธุรกิจระหว่างประเทศ ด้านการออกเช็คเดินทางต่างประเทศและ/หรือบัตรเครดิตสากล หรือ(ง)ธุรกิจระหว่างประเทศด้านการไปรษณีย์และการสื่อสารทั้งนี้นิติบุคคลดังกล่าวต้องประกอบธุรกิจดังกล่าวอย่างใดอย่างหนึ่งมาแล้วไม่น้อยกว่า ๓ ปี มีทุนจดทะเบียนและเรียกชำระแล้วไม่ต่ำกว่า๑๐๐ ล้านบาท โดยมีกรรมการที่เป็นบุคคลผู้มีสัญชาติไทยไม่ต่ำกว่าสามในสี่ของจำนวนกรรมการทั้งหมดและมีบุคคลดังต่อไปนี้เป็นหุ้นส่วนหรือถือหุ้นอยู่ไม่ต่ำกว่าสามในสี่ของทุนที่ชำระแล้วทั้งหมด(ก)บุคคลธรรมดาที่มีสัญชาติไทย หรือ(ข)นิติบุคคลที่มีบุคคลสัญชาติไทยเป็นหุ้นส่วนหรือถือหุ้นอยู่ไม่ต่ำกว่าสามในสี่ของทุนที่ชำระแล้วทั้งหมดหรือ(๒)เป็นสถาบันการเงินของรัฐ ส่วนราชการ องค์การของรัฐ องค์การของรัฐบาลหรือรัฐวิสาหกิจข้อ ๓บุคคลใดที่ประสงค์จะขออนุญาตประกอบธุรกิจตัวแทนโอนเงินระหว่างประเทศต้องมีเครือข่ายที่ให้บริการโอนเงินระหว่างประเทศที่เชื่อถือได้ข้อ ๔การประกอบธุรกิจตัวแทนโอนเงินระหว่างประเทศให้ขออนุญาตได้เฉพาะการประกอบธุรกิจในสถานประกอบการดังต่อไปนี้(ก)สถานประกอบการของตน(ข)ห้างสรรพสินค้าขนาดใหญ่ที่นักท่องเที่ยวชาวต่างประเทศนิยมไปใช้บริการ(ค)โรงแรมที่ชาวต่างประเทศนิยมเข้าพักข้อ ๕กรณีตัวแทนโอนเงินระหว่างประเทศเป็นนิติบุคคลเอกชนห้ามมิให้ตั้งหรือยอมให้บุคคลซึ่งมีลักษณะต้องห้ามอย่างใดอย่างหนึ่งดังต่อไปนี้ทำหน้าที่เป็นกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการ(๑)เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย(๒)เคยได้รับโทษจำคุกโดยคำพิพากษาถึงที่สุดให้จำคุกในความผิดตามกฎหมายว่าด้วยการควบคุมการแลกเปลี่ยนเงิน(๓)มีส่วนเกี่ยวข้องหรือมีประวัติการกระทำความผิดเกี่ยวกับกฎหมายว่าด้วยการป้องกันและปราบปรามการฟอกเงินข้อ ๖ในกรณีที่ปรากฏข้อเท็จจริงในภายหลังว่าบุคคลซึ่งทำหน้าที่เป็นกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หรือผู้มีอำนาจในการจัดการมีลักษณะต้องห้ามตามข้อ ๕ ให้ตัวแทนโอนเงินระหว่างประเทศเปลี่ยนตัวบุคคลที่ดำรงตำแหน่งภายใน๑๕ วันนับแต่วันที่ปรากฏข้อเท็จจริง หรือได้รับแจ้งจากเจ้าพนักงานข้อ ๗บุคคลใดที่ประสงค์จะประกอบธุรกิจเป็นตัวแทนโอนเงินระหว่างประเทศจะต้องยื่นคำขออนุญาตต่อรัฐมนตรีผ่านธนาคารแห่งประเทศไทยพร้อมด้วยเอกสารหลักฐานประกอบที่เกี่ยวข้อง โดยจัดทำเป็น ๒ ชุด ดังต่อไปนี้(๑)คำขอประกอบธุรกิจเป็นตัวแทนโอนเงินระหว่างประเทศตามแบบที่กำหนด(๒)หนังสือรับรองว่ากรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการ ไม่มีลักษณะต้องห้ามตามข้อ ๕ ตามแบบที่กำหนด(๓) สำเนาหรือภาพถ่ายหนังสือรับรองของกระทรวงพาณิชย์ซึ่งออกไว้ไม่เกิน๖ เดือนนับแต่วันยื่นคำขออนุญาตและรับรองในรายการดังต่อไปนี้-รายชื่อกรรมการ-ผู้มีอำนาจลงนาม-ทุนจดทะเบียนและเรียกชำระแล้ว-สถานที่ตั้ง(๔)สำเนาหรือภาพถ่ายหนังสือบริคณห์สนธิ ข้อบังคับ และบัญชีรายชื่อผู้ถือหุ้น(๕) สำเนาหรือภาพถ่ายใบอนุญาตประกอบธุรกิจหลักอย่างอื่นและเอกสารอื่นที่เกี่ยวข้อง(ถ้ามี)(๖)แผนที่แสดงที่ตั้งของสถานประกอบการ และแผนผังแสดงจุดที่ประกอบธุรกิจ(๗)เอกสารหลักฐานและ/หรือสัญญาที่แสดงการมีเครือข่ายที่ให้บริการโอนเงินระหว่างประเทศที่เชื่อถือได้ในต่างประเทศในการยื่นคำขออนุญาตตามวรรคหนึ่งให้ยื่นผ่านธนาคารแห่งประเทศไทย ณสำนักงานแห่งที่สถานประกอบการตั้งอยู่ในเขตปฏิบัติการตามข้อ ๘ข้อ ๘เขตปฏิบัติการของธนาคารแห่งประเทศไทย มีดังนี้ก.เขตปฏิบัติการของสำนักงานภาค(๑)สำนักงานภาคใต้ (สำนักงานตั้งอยู่ ณ อำเภอหาดใหญ่ จังหวัดสงขลา)มีเขตปฏิบัติการในจังหวัดภาคใต้รวม๑๔ จังหวัด คือ สงขลา ภูเก็ต นครศรีธรรมราชกระบี่ ชุมพร ระนอง สุราษฎร์ธานี พังงา ตรัง นราธิวาส ปัตตานี พัทลุง ยะลา และสตูล(๒)สำนักงานภาคตะวันออกเฉียงเหนือ (สำนักงานตั้งอยู่ ณ อำเภอเมือง จังหวัดขอนแก่น)มีเขตปฏิบัติการในจังหวัดภาคตะวันออกเฉียงเหนือรวม๑๙ จังหวัด คือ ขอนแก่น หนองคาย อุดรธานี หนองบัวลำภู เลย สกลนคร นครพนม กาฬสินธุ์ชัยภูมิ มหาสารคาม ยโสธร ร้อยเอ็ด นครราชสีมา บุรีรัมย์ สุรินทร์ ศรีสะเกษมุกดาหาร อุบลราชธานี และอำนาจเจริญ(๓)สำนักงานภาคเหนือ (สำนักงานตั้งอยู่ ณ อำเภอเมือง จังหวัดเชียงใหม่)มีเขตปฏิบัติการในจังหวัดภาคเหนือรวม๑๗ จังหวัด คือ เชียงใหม่ ลำปาง กำแพงเพชร นครสวรรค์ อุทัยธานี เชียงราย พะเยาลำพูน แม่ฮ่องสอน อุตรดิตถ์ แพร่ น่าน สุโขทัย ตาก พิษณุโลก พิจิตร และเพชรบูรณ์ข.เขตปฏิบัติการของสำนักงานใหญ่ธนาคารแห่งประเทศไทยสำนักงานใหญ่ กรุงเทพมหานครมีเขตปฏิบัติการในจังหวัดอื่นๆนอกเหนือจากที่กล่าวในข้อ ก.ข้อ ๙เจ้าพนักงานอาจเสนอความเห็นต่อรัฐมนตรีว่าการกระทรวงการคลังเพื่อพิจารณาไม่อนุญาตหรือถอนใบอนุญาต หรือไม่ต่ออายุใบอนุญาต หากเจ้าพนักงานมีข้อสงสัยหรือมีเหตุที่เชื่อได้ว่าบุคคลที่ขอรับอนุญาตตัวแทนโอนเงินระหว่างประเทศ กรรมการผู้มีอำนาจควบคุม กรรมการผู้มีอำนาจในการบริหารผู้จัดการ หรือผู้มีอำนาจในการจัดการ กระทำการดังต่อไปนี้(๑)ไม่ปฏิบัติหรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎข้อบังคับคำสั่ง และประกาศที่ได้ออกเพื่อดำเนินการตามกฎหมายนั้น(๒)ปฏิบัติการอันเป็นภัยต่อระบบการแลกเปลี่ยนเงิน(๓)ปฏิบัติการอันเป็นภัยต่อสาธารณชนในทางเศรษฐกิจ(๔)เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย(๕)มีปริมาณธุรกรรมการโอนเงินเข้าและออกต่ำกว่าเกณฑ์ที่กำหนด สำหรับสำนักงานแต่ละแห่งดังนี้-ในเขตกรุงเทพมหานคร ต่ำกว่าปีละ ๖๐,๐๐๐ดอลลาร์สหรัฐอเมริกาหรือเทียบเท่าตามอัตราตลาด-ในต่างจังหวัด ต่ำกว่าปีละ ๓๐,๐๐๐ดอลลาร์สหรัฐอเมริกาหรือเทียบเท่าตามอัตราตลาด(๖)เหตุอื่นใดตามที่เจ้าพนักงานเห็นสมควรในกรณีที่รัฐมนตรีสั่งถอนหรือแจ้งไม่ต่ออายุใบอนุญาตของตัวแทนโอนเงินระหว่างประเทศนั้นให้เจ้าของ หรือผู้จัดการส่งคืนใบอนุญาตต่อเจ้าพนักงานภายในระยะเวลาที่เจ้าพนักงานกำหนดข้อ ๑๐ตัวแทนโอนเงินระหว่างประเทศต้องดำเนินการดังนี้(๑)ให้ประกอบธุรกิจได้เฉพาะในสถานที่ประกอบการที่ได้รับอนุญาตเท่านั้นและในกรณีที่ย้ายจุดประกอบธุรกิจในสถานที่ประกอบการนั้นให้ตัวแทนโอนเงินระหว่างประเทศมีหนังสือแจ้งให้เจ้าพนักงานทราบพร้อมแผนผังแสดงจุดที่ประกอบธุรกิจแห่งใหม่ภายใน ๑๕ วันนับแต่วันที่ย้าย(๒)แสดงใบอนุญาตให้ประกอบธุรกิจเป็นตัวแทนโอนเงินระหว่างประเทศที่กระทรวงการคลังออกให้ไว้ ณ สำนักงานของตนในที่แลเห็นได้โดยเปิดเผย(๓)จัดให้มีป้ายที่ชัดเจนและจัดตั้งไว้ในที่เปิดเผยเห็นได้ง่ายเพื่อแสดงอัตราแลกเปลี่ยนประจำวันและแสดงอัตราค่าธรรมเนียมในการโอนและรับโอนเงินตราต่างประเทศสำหรับสกุลเงินทุกสกุลที่ตัวแทนโอนเงินระหว่างประเทศทำการโอนหรือรับโอนข้อ ๑๑ในการประกอบธุรกิจตัวแทนโอนเงินระหว่างประเทศให้ตัวแทนโอนเงินระหว่างประเทศถือปฏิบัติตามหลักเกณฑ์และวิธีการดังต่อไปนี้(๑)การรับโอนเงินตราต่างประเทศจากบุคคลในต่างประเทศเพื่อจ่ายเป็นเงินบาทให้ผู้รับในประเทศให้กระทำได้ไม่จำกัดจำนวน(๒)การโอนเงินตราต่างประเทศออกนอกประเทศตามคำขอของบุคคลในประเทศเพื่อจ่ายให้ผู้รับในต่างประเทศให้กระทำได้เฉพาะการโอนเพื่อชำระค่าใช้จ่ายประเภทค่าเลี้ยงดูครอบครัวเพื่อการท่องเที่ยว เพื่อการศึกษา หรือค่าบริการรายย่อยอื่นเป็นมูลค่าไม่เกิน ๒,๐๐๐ดอลลาร์สหรัฐอเมริกาหรือเทียบเท่าตามอัตราตลาดต่อวันสำหรับลูกค้าแต่ละรายเมื่อลูกค้าได้ยื่นเอกสารหลักฐานที่แสดงค่าใช้จ่ายของลูกค้าหรือคำรับรองของลูกค้าว่ามีค่าใช้จ่ายในต่างประเทศที่จะต้องชำระจริงจนเป็นที่พอใจแล้ว(๓)[๑]การโอนหรือรับโอนเงินให้แก่ลูกค้าตัวแทนโอนเงินระหว่างประเทศต้องจัดให้มีหลักฐานแสดงการโอนหรือรับโอนเงินโดยมีรายละเอียดดังนี้(ก)วันที่โอนหรือรับโอนเงิน(ข)ชื่อ นามสกุล และที่อยู่ของลูกค้า(ค)ชนิด จำนวน และสกุลเงินตราต่างประเทศ(ง)อัตราแลกเปลี่ยนที่โอนหรือรับโอนเงิน(จ)ยอดรวมเงินบาท(ฉ)เลขหมายลำดับของหลักฐานแสดงการโอนหรือรับโอนเงิน(ช)วัตถุประสงค์ในการโอน หรือรับโอนเงินของลูกค้าให้ตัวแทนโอนเงินระหว่างประเทศมอบหลักฐานแสดงการโอนหรือรับโอนเงินดังกล่าวให้แก่ลูกค้าและจัดให้มีสำเนาเก็บไว้ที่สำนักงานของตน โดยเก็บรักษาไว้ไม่น้อยกว่า ๕ ปีเพื่อให้เจ้าพนักงานสามารถตรวจสอบได้เมื่อต้องการ(๔)[๒]ตัวแทนโอนเงินระหว่างประเทศต้องจัดให้มีสมุดบัญชีและดูแลให้มีการบันทึกรายการเกี่ยวกับการโอนหรือรับโอนเงินตราต่างประเทศทุกรายการให้เรียบร้อย ถูกต้องและเป็นปัจจุบันรวมทั้งต้องมีผู้ตรวจสอบบัญชีที่เชื่อถือได้ตรวจสอบเป็นประจำอย่างน้อยปีละ๑ ครั้งสมุดบัญชีที่กล่าวในวรรคแรกจะต้องเก็บรักษาไว้ไม่น้อยกว่า ๕ ปีเพื่อให้เจ้าพนักงานสามารถตรวจสอบได้เมื่อต้องการ(๕)ให้ตัวแทนโอนเงินระหว่างประเทศใช้อัตราแลกเปลี่ยนในการโอนหรือรับโอนเงินตราต่างประเทศในอัตราที่ใกล้เคียงกับอัตราเฉลี่ยของตัวแทนรับอนุญาต(๖)ในกรณีตัวแทนโอนเงินระหว่างประเทศประสงค์จะเปิดบัญชีเงินตราต่างประเทศกับตัวแทนรับอนุญาตเพื่อการประกอบธุรกิจตัวแทนโอนเงินระหว่างประเทศต้องแยกเปิดเป็นการเฉพาะและแจ้งชื่อตัวแทนรับอนุญาตผู้รักษาบัญชีและหมายเลขบัญชีดังกล่าวต่อเจ้าพนักงานโดยยอดคงเหลือในบัญชีรวมทุกบัญชีจะต้องไม่เกิน๑๐ ล้านดอลลาร์สหรัฐอเมริกาหรือเทียบเท่าตามอัตราตลาดและมิให้นำเงินตราต่างประเทศในบัญชีดังกล่าวนี้ไปใช้เพื่อวัตถุประสงค์อื่นที่มิใช่ธุรกิจตัวแทนโอนเงินระหว่างประเทศข้อ ๑๒ในกรณีที่มีการเปลี่ยนแปลงสภาพนิติบุคคลของตัวแทนโอนเงินระหว่างประเทศหรือเปลี่ยนแปลงชื่อนิติบุคคลหรือเปลี่ยนแปลงชื่อสถานประกอบการหรือเปลี่ยนแปลงสัดส่วนผู้ถือหุ้นโดยมีนัยสำคัญหรือเปลี่ยนแปลงกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการของตัวแทนโอนเงินระหว่างประเทศให้ตัวแทนโอนเงินระหว่างประเทศรายงานการเปลี่ยนแปลงดังกล่าวต่อเจ้าพนักงานเป็นหนังสือพร้อมทั้งยื่นเอกสารหลักฐานที่เกี่ยวข้องภายใน ๑๕วันนับแต่วันที่มีการเปลี่ยนแปลงทางทะเบียนทั้งนี้กรณีมีการเปลี่ยนแปลงตัวกรรมการผู้มีอำนาจควบคุม กรรมการผู้มีอำนาจในการบริหารผู้จัดการ หรือผู้มีอำนาจในการจัดการ ให้ทำหนังสือรับรองด้วยว่าบุคคลดังกล่าวไม่มีลักษณะต้องห้ามตามข้อ๕ข้อ ๑๓ตัวแทนโอนเงินระหว่างประเทศต้องจัดทำรายงานตามแบบที่กำหนดข้อ ๑๔[๓] ประกาศฉบับนี้ให้ใช้บังคับตั้งแต่วันที่๑๑ สิงหาคม พ.ศ. ๒๕๔๗ เป็นต้นไปประกาศ ณ วันที่ ๖สิงหาคม พ.ศ. ๒๕๔๗ทัศนา รัชตโพธิ์เจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๒)[๔]ข้อ ๒ประกาศฉบับนี้ให้ใช้บังคับตั้งแต่วันที่ ๑ สิงหาคม พ.ศ. ๒๕๔๙ เป็นต้นไปสัญชัย/จัดทำ๒๑ มีนาคม ๒๕๕๑นุสรา/ปรับปรุง๑๘ มกราคม ๒๕๕๙[๑] ข้อ ๑๑ (๓) แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๒)[๒] ข้อ ๑๑ (๔) แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๒)[๓] ราชกิจจานุเบกษา เล่ม ๑๒๑/ตอนพิเศษ ๙๔ ง/หน้า ๔๖/๒๗ สิงหาคม ๒๕๔๗[๔] ราชกิจจานุเบกษา เล่ม ๑๒๓/ตอนพิเศษ ๙๘ ง/หน้า ๓๕/๒๒ กันยายน ๒๕๔๙